Persona 2
Hahmot > Viholliset

Jokeri (jap. ジョーカー様, Joker-sama): Innocent Sinissä esiintyvä olento, joka uskotaan toteuttavan toiveita. Mutta jos soittajalla ei ole toivetta, Jokeri muuttaa hänen unelmansa tämän varjominäksi. Jokeri johtaa kulttia nimeltä Naamioitunut piiri (Masked Circle), joka pyrkii käyttämään ihmisiltä vietyä "ihanteellista energiaa" tuodakseen esiin muinaisen avaruusaluksen nimeltä Xibalba ja täyttääkseen ennustuksen, jossa vain Sumaru ja Xibalba jäävät olemaan. Lopulta paljastuu, että Jun Kurosu oli Jokeri ja että olento nimeltä Nyarlathotep oli manipuloinut hänet tulemaan sellaiseksi. Eternal Punishmentissa hänet mainitaan nimellä Mestari Jokeri. Jokerina Jun käyttää persoonaa nimeltä Jokeri-Nyarlathotep.
JOKER: Eternal Punishmentissa esiintyvä paperipussilla kasvonsa peittänyt sarjamurhaaja. Myöhemmin paljastuu, että hän on Tatsuya Sudou. Nyarlathetop manipuloi hänet tulemaan uudessa aikajatkumossa entisen Jokerin korvaajaksi ja paljasti tälle uuden aikajatkumon olemassaolon syyn. Sudoun uusi persoona tässä hahmossa oli Jokeri. Hänen japaninkielinen äänensä on Ryūsei Nakao.
Nyarlathotep: Pahantahtoinen olento ja Filemonin vastakohta. Hän voi ottaa minkä tahansa muodon. Edellisessä Persona-pelissä oli naamioituneena Takahisa Kandorin persoonaksi. Hän on myös luonut persoonankäyttäjien varjominät. Hänen japaninkielinen äänensä on Jin Yamanoi ja englanninkielinen ääni Innocent Sinin PSP-versiossa Patrick Seitz sekä Eternal Punishmentissa Tom Wyner.
Tatsuya Sudou (jap. 須藤竜 也, Sudō Tatsuya): Tunnettu myös nimellä Kuningas Leijona (engl. King Leo), 28-vuotias tuhopolttaja ja Jokerin kannattajia johtaneiden "Johtajien" (Executives) ylin hahmo. Tatsuya Sudoun arkana on Aurinko (sama kuin Tatsuya Suoulla). Hänen persoonansa on Vasta-Vulkanus (Reverse Vulcanus).
Prinssi Härkä (engl. Prince Tauru): Oikealta nimeltään Ginji Sasaki (jap. 佐々木銀次, Sasaki Ginji). 33-vuotias entinen muusikko yhden hitin ihmeeksi luokitellussa yhtyeessä. Yksi Jokerin "Johtajista" ja vastaa "ihanteellisen energian" varastamisesta. Ginjin persoona on Vasta-Eros (Reverse Eros). Hänen japaninkielinen äänensä on Shō Hayami.
Leidi Skorpioni (engl. Lady Scorpio): Oikealta nimeltään Anna Yoshinaka (jap. 吉栄 杏奈, Yoshinaka Anna). Seitsemän Sisaruksen lukion 17-vuotias opiskelija ja entinen huippu-urheilija, joka oli vähällä tehdä itsemurhan, kunnes Jokeri värväsi hänet "Johtajiinsa". Annan arkana on Torni. Hänen alkuperäinen persoonansa on Vasta-Aeshma (Reverse Aeshma). Hänen japaninkielinen äänensä on Kumiko Watanabe ja englanninkielinen ääni PSP-versiossa Mona Marshall.
Kuningatar Vesimies (engl. Queen Aquarius): Oikealta nimeltään Junko Kurosu (jap. 黒須 純子, Kurosu Junko). Kuuluisa 37-vuotias näyttelijä ja Junin äiti. Alkoi välttää normaalia perhe-elämää miehensä kuoleman jälkeen ja toivoi ikuista nuoruutta, jolloin Jokeri värväsi hänet "Johtajiinsa". Hänen japaninkielinen äänensä on Mika Doi.
Adolf Hitler (Führer): Kuuluisa saksalainen diktaattori toisen maailmansodan ajalta. Akinari Kashinari oli kirjoittanut kirjan salaliittoteoriasta, jonka mukaan Hitler ei koskaan kuollut sodassa, vaan pelastui Viimeiseksi pataljoonaksi (Lasi Battalion) kutsutun eliittijoukon ansiosta. Kirjaan liittyvät huhut tuovat hänet ja Viimeisen pataljoonaan nykypäivän Sumaruun, mutta lopulta Hitler paljastuikin vale-asuiseksi Nyarlathotepiksi. Englanninkielinen ääni PSP-versiossa on David Lodge.
Takashi Hanya (jap. 反谷 孝志, Hanya Takashi): Seitsemän Sisaruksen lukion rehtori ja entinen St. Hermelin lukion rehtori. Liittyi Naamioituneeseen piiriin, koska halusi päästä eroon oppilaiden "sopimattomasta" käytöksestä. Hänellä on myös persoona nimeltä Hannya. Hanyan englanninkielinen ääni Innocent Sinin PSP-versiossa on Grant George.
Hiroki Sugimoto: Opiskelija Kasugayaman lukiosta, joka liittyi Naamioituneeseen piiriin saavuttaakseen aseman, joka Eikichillä heidän lukiossaan oli. Hänen arkanansa on Kuolema (sama kuin Eikichillä) ja hänen persoonansa on Vasta-Rhadamanthys.
Yasuo Inoe (jap. 井上 康夫, Inoe Yasuo): Kasugayaman lukion oppilaskunnan puheenjohtaja, joka saavutti asemansa Jokerin avustuksella. Hänen persoonansa on Vasta-Shax.
Tatsuzou Sudou (jap. 須藤竜 蔵, Sudō Tatsuzō): Tatsuya Sudoun isä, joka piti poikaansa mielisairaalassa. Hän on myös Japanin ulkoministeri ja johti salaa järjestöä Uusi maailmanjärjestys (New World Order), joka pyrki huhuja väärinkäyttäen poistamaan maailmasta perisynnin. Hän on kuitenkin poikansa tavoin Nyarlathotepin manipuloima.
Chizuru Ishigami (jap. 石神 千鶴, Ishigami Chizuru): Kuuluisa ennustaja, joka kuuluu Tatsuzou Sudoun Uuteen maailmanjärjestykseen. Pitää yllä horoskooppeihin liittyvää puhelinpalvelua ja välittää huhuja eteenpäin television kautta. Hän on myös ihastunut Takahisa Kandoriin. Hänen japaninkielinen äänensä on Mizuki Ōtsuka.
Takahisa Kandori (jap. 神取 鷹久, Kandori Takahisa): Huhujen kautta kuolleista herännyt ensimmäisen Persona-pelin vihollinen. Hän esiintyy valeasussa Tatsuzou Sudoun sihteerinä. Nyarlathotep on värvännyt hänet rakentamaan koneen "ihanteellisen energian" keräämiseksi. Eternal Punishmentin amerikkalaisversiossa hänen nimensä on Guido Sardenia. Hänen japaninkielinen äänensä on Jūrōta Kosugi.